# Anna Itävaltalainen

### Wikipedia

Anna Itävaltalainen (17. vuosisadan jälkimmäinen puolisko)

Anna Itävaltalainen (22. syyskuuta 1601 - 20. tammikuuta 1666) oli Ranskan kuningatar, Ludvig XIII:n puoliso ja aurinkokuningas Ludvig XIV:n äiti.

Anna syntyi Espanjassa Habsburg-sukuun kuuluneiden vanhempien, Espanjan kuningas Filip III:n ja tämän puolison Margaret Itävaltalaisen lapsena. Hänet naitettiin Ranskan kuninkaalle vuonna 1615 eli neljätoistavuotiaana. Heille syntyi kaksi lasta, Ludvig (1638) ja Filip (1640). Avioliitto ei ollut onnellinen vaan täynnä epäluuloja, ja Ludvig koetti järjestää asiansa niin ettei Anna saisi valtaa käsiinsä leskikuningattarena. Kuitenkin vuonna 1643 Ludvig XIII kuoli, neljävuotias Ludvig XIV kruunattiin ja parlamentti asetti Annan sijaishallitsijaksi. Anna otti aseman vastaan mutta jätti käytännön hallintatoimet pääministerille, Jules Mazarinille, jonka juoruttiin olleen myös hänen rakastajansa. Vuonna 1651 Ludvig XIV tuli täysi-ikäiseksi ja Anna siirsi vallan hänelle, mutta käytännössä vaikutti edelleen paljon kulisseissa poikansa kautta. Vuonna 1661 Mazarinin kuoltua Anna vetäytyi luostariin jossa kuoli viisi vuotta myöhemmin.

Alexandre Dumas'n kirjassa Kolme muskettisoturia Anna on keskeinen hahmo.

Anna Itävaltalainen Rubensin maalaamassa muotokuvassa (1622-1625)
Wikimedia Commonsissa on lisää materiaalia aiheesta Anna Itävaltalainen.
Haettu osoitteesta http://fi.wikipedia.org../../../a/n/n/Anna_It%C3%A4valtalainen_a9c6.html

Luokka: Ranska

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- Eesti
- English
- Español
- Esperanto
- Français
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Српски / Srpski
- Svenska
- Українська
- 中文